Իր հերթին Ադրբեջանը հերքում է, թե էսկալացիայի նախաձեռնողն իրենք են եղել, այդ հերքումը պարզ է, առանձնապես չի համոզում, բայց հետաքրքիրն այն է, որ ադրբեջանական կողմից իրար հակասող հայտարարություններ են արվում: Գոնե ինձ մոտ երկու հարցազրույցներում հնչած հայտարարություններ՝ Մոսկվայում Ադրբեջանի դեսպան Փոլադ Բյուլբյուլ օղլու կողմից՝ ռուսական RainTV-ի, եւ Ադրբեջանի ԱԳ նախարար Էլմար Մամեդյարովի կողմից՝ CNN-ի ուղիղ եթերներում, այն տպավորությունն են ստեղծել, որ Ադրբեջանի ազգային անվտանգության եւ պաշտպանության համակարգում մրցակցող ներիշխանական խմբավորումների, սեպարատ գործողությունների հետ կարող է կապված լինել ներկա սրացումը: